CELEX: 62011CN0104
Language: fi
Date: 2011-03-01 00:00:00
Title: Asia C-104/11 P: Valitus, jonka Stichting Nederlandse Publieke Omroep, aiemmalta nimeltään Nederlandse Omroep Stichting (NOS), on tehnyt 1.3.2011 unionin yleisen tuomioistuimen yhdistetyissä asioissa T-231/06 ja T-237/06, Alankomaiden kuningaskunta (T-231/06) ja Nederlandse Omroep Stichting (NOS), 16.12.2010 antamasta tuomiosta

13.8.2011   
            
            
               FI
            
            
               Euroopan unionin virallinen lehti
            
            
               C 238/2
            
         Valitus, jonka Stichting Nederlandse Publieke Omroep, aiemmalta nimeltään Nederlandse Omroep Stichting (NOS), on tehnyt 1.3.2011 unionin yleisen tuomioistuimen yhdistetyissä asioissa T-231/06 ja T-237/06, Alankomaiden kuningaskunta (T-231/06) ja Nederlandse Omroep Stichting (NOS), 16.12.2010 antamasta tuomiosta
   (Asia C-104/11 P)
   2011/C 238/03
   Oikeudenkäyntikieli: hollanti
   
      Asianosaiset
   
   
      Valittaja: Stichting Nederlandse Publieke Omroep, aiemmalta nimeltään Nederlandse Omroep Stichting (NOS) (edustaja: advocaat J. J. Feenstra)
   
      Muut osapuolet: Alankomaiden kuningaskunta ja Euroopan komissio
   
      Vaatimukset
   
   
               —
            
            
               unionin yleisen tuomioistuimen yhdistetyissä asioissa T-231/06 ja T-237/06 16.12.2010 antama tuomio on kumottava
            
         
               —
            
            
               koska oikeudenkäynnin tilanne sen mahdollistaa, Alankomaiden julkisen palvelun yleisradioyhtiöiden (NPO) tapauskohtaisesta rahoituksesta 22.6.2006 tehty komission päätös 2008/136/EY (1) on kumottava
            
         
               —
            
            
               komissio on velvoitettava korvaamaan sekä ensimmäisessä oikeusasteessa että unionin tuomioistuimessa käydyssä muutoksenhakumenettelyssä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Ensimmäinen valitusperuste: SEUT 107 artiklan, SEUT 108 artiklan ja SEUT 296 artiklan rikkominen siltä osin kuin unionin yleinen tuomioistuin katsoi virheellisesti ja riittämättömien perustelujen tuella, että radiolähetystoiminnan vararahaston (FOR) varat ja se, että yksittäiset alankomaalaiset yleisradiotoiminnan harjoittajat siirsivät tiettyjä kertyneitä varantoja takaisin yleisradiolle, merkitsivät uuden tuen myöntämisen muotoa.
   Unionin yleinen tuomioistuin tulkitsi ja sovelsi virheellisesti SEUT 107 artiklassa ja sitä seuraavissa artikloissa tarkoitettuja tuen, olemassa olevan tuen ja uuden tuen käsitteitä, koska se katsoi, että radiolähetystoiminnan vararahaston varojen saatavuus ja se, että yksittäiset alankomaalaiset yleisradiotoiminnan harjoittajat siirsivät tiettyjä kertyneitä varantoja takaisin yleisradiolle, oli pidettävä uuden tuen myöntämisenä, esittämättä tältä osin riittäviä perusteluja.
   
      
         Toinen valitusperuste: puolustautumisoikeuksien loukkaaminen.
      
   
   Unionin yleinen tuomioistuin laiminlöi puolustautumisoikeuksien kunnioittamista koskevan vaatimuksen — joka on perustavanlaatuinen osa Euroopan unionin oikeutta sekä SEUT 108 artiklan 2 kohdan ja asetuksen EY) N:o 659/1999 (2) mukaista menettelyä — noudattamisen, koska se virheellisesti ja virheellisten ja riittämättömien perustelujen perusteella hylkäsi valittajan vaatimuksen puolustautumisoikeuksien noudattamisesta sekä katsoi, ettei NPO:n puolustautumisoikeuksia ollut loukattu.
   
      (1)  EUVL L 49, s. 1.
   
      (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).